सरकार के तीन महकमे, ढर्रा एक, राहत की गुंजाइश नहीं
अधूरा काम छोड़ने वालों ने फिर से टेंडर फार्म की मांग की
तीन करोड़ से अधिक का बजट जारी हुआ
24 करोड़ की सड़क बनाने सिर्फ तीन कंपनियां आईं
सात साल पहले जिन कंपनियों ने पीएचई के लिए बोर करने का काम अधूरा छोड़ दिया था, उन कंपनियों ने फिर से टेंडर फार्म लिया है। टेंडर फार्म शनिवार को जमा होंगे। जल आवर्धन योजना के तहत पीएचई को 9 स्थानों पर बोरिंग करवाना है।
लोक स्वास्थ्य यांत्रिकी विभाग ने टिकरापारा, शनिचरी बाजार, गणेश नगर और पटवारी प्रशिक्षण केंद्र सीपत रोड में पानी की टंकी बनाकर वहां पर पानी के लिए अलग-अलग बोर करवाया है। इनमें से शनिचरी में 2, गणेश नगर में 2, टिकरापारा में 2 और पटवारी प्रशिक्षण केंद्र के 3 बोर का पानी खराब आ रहा है। इसलिए इनके स्थान पर नया बोर कराना है। इसके लिए पीएचई ने डेढ़ करोड़ रुपए का टेंडर किया है। पीएचई के मापदंड के मुताबिक बाेरिंग करने वाली मशीन छत्तीसगढ़ में नहीं है। पिछली बार 2009 में रांची और इटारसी सहित कुछ स्थानीय कंपनियों ने टेंडर डाला था। दो तीन स्थानीय लोगों को काम मिला था। उन्होंने काम अधूरा छोड़ दिया था। बाद में इटारसी की कंपनी को बुलवाकर बोरिंग का कार्य पूर्ण कराया गया।
सक्षम कंपनियां नहीं आ रहीं
पीएचई के ईई एसके पांडे का कहना है कि विभाग को जिस मापदंड के मुताबिक बोरिंग कराना है, वैसे कार्य के लिए मशीन छत्तीसगढ़ में किसी के पास नहीं है। इसलिए बाहर की कंपनियां यहां आकर काम करती हैं। पिछली बार इटारसी की जिस कंपनी ने यहां बोरिंग किया था उन्हें बुलवाया गया था लेकिन उन्होंने काम करने से मना कर दिया। -एसके पांडेय, ईई पीएचई
बेहतर कार्य के लिए बुलाया बड़ा टेंडर
नगर निगम के अधीक्षण अभियंता सुधीर गुप्ता का तर्क है कि सड़कों के डामरीकरण का काम बेहतर ढंग से कराने के लिए एकमुश्त बड़ा टेंडर किया गया। इसमें बड़ी कंपनियां काम करेंगी तो काम भी अच्छा होगा और जल्दी होगा। इस बार बाहर की दो कंपनियों ने टेंडर डाला है।
लैप्स नहीं होगी राशि
मत्स्यपालन विभाग के संचालक एचके शुक्ला के मुताबिक उक्त बजट पिछले मंगलवार को ही भारत सरकार से मिला है। यह राज्य शासन का बजट नहीं है इसलिए राशि लैप्स नहीं होगी।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva